**2. Melléklet: TojásFejTörő megoldásai**

|  |  |
| --- | --- |
| **Kérdés** | **Jó válasz** |
| Mit nevezünk őserdőnek? | Ahol az emberi beavatkozás minimális, a természetes folyamatok érvényesülnek több évszázad óta. Megtaláljuk itt a nagyméretű holtfákat és élőfákat, az erdő többnyire változatos kor- és méretösszetételű. Változatos a lombkoronaszint záródása. |
| Vannak-e őserdők Magyarországon? | Igen, vannak, de sajnos csak kevés ilyen erdő maradt meg, főként bükkös. |
| Melyik a leggyakoribb fafaj Magyarországon? | akác |
| Az akácfa őshonos Magyarországon? | Észak-Amerikából származó idegenhonos fafaj. |
| Mi a holtfa? | Mindenféle elhalt faanyag, az elpusztult egész fa, az álló, a kidőlt, az élő fáknak az egyes elhalt részei is. |
| Mennyi ideig fejlődik a szarvasbogár lárvája a holtfában? | A szarvasbogár lárvája 3-4 évig fejlődik holt faanyagban. |
| Igaz-e az állítás? A hazai 26 denevérfajból 24 az odvas fák odúit használja (ill. használná) élőhelyül, sok faj csak kényszerűségből költözött templomtornyokba. | igaz |
| Igaz-e az állítás? A 11 európai harkályfaj közül egy kivételével mindegyik holtfába vájja fészekodúját, és legalább tíz európai bagolyfaj hasznosítja a faodvakat. | igaz |
| A magyarországi erdei madárfajoknak hány százaléka odúlakó? | A magyarországi erdei madárfajok 35%-a odúlakó. Ide tartoznak pl. a légykapófélék, a csuszkák, a fakuszok és a cinegék. |
| Igaz-e az állítás? Rengeteg odúlakó faj (madarak, denevérek) az elhagyott harkályodúkat használja élőhelyül. | igaz |
| A magyarországi 101 védett bogárfajból hány kötődik holtfához? | 61 bogárfaj |
| Igaz-e az állítás? Az erdő gombáinak háromnegyede hiányozna, ha nem lenne holtfa. | igaz |
| Igaz-e az állítás? Az odvas fákban élő rovarfajok egy része csak kis távolságokra repül, ha nincs a közelben másik odvas fa, a populáció kipusztul. | igaz |
| Igaz-e az állítás? Egy holt tölgyfában csak 169 rovarfajt számláltak meg, míg élő párjában 521-et. | Nem igaz, mert a holtfában több élőlény él. |
| Igaz-e az állítás? Az erdőből az elszáradt és kidőlt fákat el kell távolítani, mert azok veszélyesek az erdő egészségére. | Nem igaz. |